**Приложение № 1**

**Правилник**

за приемане и обучение на ученици в

самостоятелна форма на обучение

за учебна 2017/ 2018 година

**Глава І. Общи положения :**

**Чл. 1**.( 1)Самостоятелната форма на обучение се организира за:

- лица, учили или учащи в Профилирана гимназия „Васил Левски”

- лица, навършили 16 години; / чл. 112, ал 1, т. 4 от ЗПУО/

- ученици в задължителна училищна възраст, които по здравословни причини /удостоверени с медицински документ /не могат да се обучават в дневна форма:

- ученици с изявени дарби по решение на ПС;

(2) Самостоятелна форма на обучение не може да се организира за ученици с умствена изостаналост и с множество увреждания.

**Чл.2**.Учебната година започва на 15.09. и приключва на 14.09. следващата календарна година.

**Чл.3**.Продължителността на обучението за учениците в самостоятелна форма е една година. За лица навършили 16 години по решение на директора на училището се допуска обучение за завършване на два класа в една година. Лицата полагат изпити за следващия клас само ако успешно са положили всички изпити, предвидени за завършване на предходния клас.

**Чл .4**.Изборът за преминаване от дневна в самостоятелна форма се разрешава от директора на училището след подадено заявление от родителя/настойника на ученика за малолетните, а за непълнолетните - от учениците със съгласието на техните родители. /чл.12, ал.2 от ЗПУО/

**Чл.5**.Промяна на формата на обучение се допуска по време на учебните занятия, когато се преминава от дневна в самостоятелна.

**Чл. 6**.Промяна на формата на обучение от самостоятелна в дневна се допуска само в началото на учебната година.

**Чл. 7**. За всяка промяна формата на обучение, учениците подават писмено заявление до директора на училището.

**Чл.8**. Подаването на заявление за записване в самостоятелна форма или за продължаване на обучението в самостоятелна форма през новата учебна година е в срок до 14.09. По изключение се допуска и подаване на заявление за записване в самостоятелна форма до 20 учебни дни преди изпитна сесия.

т.1 Необходими документи:

а/ Заявление до директора на Профилирана гимназия "Васил Левски" - Ямбол /по образец/;

б/ Удостоверение за завършен клас;

в/ Свидетелство за основно образование;

г/ Снимка - 1 брой

**Чл. 9**. При записване всеки ученик получава задължително срещу подпис копие от настоящия правилник.

**Чл. 10**. Ученик, който не е подал заявление, че желае да продължи обучението си в съответната учебна година се счита за преустановил обучението си по собствено желание.

**Глава ІІ. Задължителна общообразователна и профилирана подготовка:**

**Чл. 11**.При обучение в самостоятелна форма на обучение се прилага училищният учебен план за дневна форма. / чл.112, ал.4 от ЗПУО./

**Чл. 12**.Лицата прекъснали обучението си, продължават по училищния учебен план, действащ през учебната година, от която обучението продължава./чл.97, ал.2 от ЗПУО/

**Чл. 13**.При промяна в учебния план по който прекъсналите ученици са се обучавали, преди полагане на изпитите за съответния клас, те задължително се явяват на приравнителни изпити за изравняване с новия учебен план.

**Чл.14**.Учениците се готвят самостоятелно, като имат право да посещават консултациите по различните учебни предмети, според графика за консултации утвърден от директора, получават конспекти от учителите по съответния предмет, ползват училищната библиотека.

**Глава ІІІ. Изпити в процеса на обучение :**

**Чл. 15**. Учениците се явяват на изпити за определяне на годишна оценка, съгласно Наредба за оценяване на резултатите от обучението на учениците според учебния план за съответната профилирана паралелка по график, утвърден със заповед на директора. За целта учениците подават заявление за явяване на изпити в канцеларията на училището. в срок, определен със заповед на Директора за съответната учебна година.

**Чл . 16** Изпити в процеса на обучение, съгласно чл.118, ал.6 от ЗПУО:

-1/ приравнителни;

- 2/ за определяне на годишна оценка по учебен предмет;

-3/ за промяна на оценката;

- 4/ за установяване степента на компетентностите, определени с държавния образователен стандарт за общообразователна и профилирана подготовка;

- 5/ държавни зрелостни.

**Чл. 17** . Писмените изпити са с времетраене три астрономически часа, за устната част - по преценка на училищната комисия в зависимост от спецификата на учебния предмет, но не повече от 30 минути.

**Чл. 18** Изпитът по чужд език е в две части - писмен и устен.

**Чл. 19**. Изпитът по информатика и информационни технологии е в две части - писмен и устен.

**Чл. 20** Изпитът по ФВС е практически.

**Чл. 21** Крайната оценка от изпитите, които се провеждат в две части е средноаритметична от оценките, поставени по двата въпроса.

**Чл. 22** Ученици, които имат оценка слаб 2 по учебен предмет от ЗП или ЗИП на редовните и поправителни сесии, или не са се явили, повтарят класа.

**Чл.23** Ученик в самостоятелна форма на обучение, при повтаряне на класа се явява на изпити само по учебни предмети, по които има оценка "слаб (2)"./ чл.127 от ЗПУО /

**Чл.24** Ученици, които по здравословни причини, установени с медицински документ, не са се явили на поправителни изпити в сесиите могат да се явят на допълнителна поправителна сесия до 10 октомври ред, определен от директора.

**Чл. 25** Ученици, които за съответната учебна година, за която са подали заявление да се обучават не са взели минимум 50% от изпитите за учебната година или не са се явили на изпитите без уважителна причина, удостоверена със съответния документ се считат за преустановили обучението си.

**Чл. 26** Ученик, подал заявление и записан в самостоятелна форма на обучение за съответната учебна година, но не подавал заявление и не се явявал на изпити, се счита за преустановил обучението си за съответната учебна година.

**Глава ІV. Организация на учебния процес :**

**Чл. 27** .Учениците се явяват на една редовна и две поправителни сесии,за учебната година. Заявления за допускане до изпити се подават до директора на училището преди всяка изпитна сесия.

**За учебната 2017/ 2018** г. **сроковете за подаване на заявленията са следните:**

Редовна сесия: 04.12.2017г. - 15.12.2017г.

I поправителна сесия: 26.03.2018 г.- 30.03.2018 г.

II поправителна сесия: 18.06.2018 г.- 22.06.2018 г.

**Чл. 28** Редовната и поправителните сесии се провеждат по ред, определен със заповед на директора в месеците януари-март/ редовна/, април - май и август – септември /поправителни/.

**За учебната 2017/ 2018 г. са определени следните дати:**

**Редовна сесия:** 03.01.2018г. - 19.01.2018г.

І поправителна сесия: 16.04.2018. - 27.04.2018г.

ІІ поправителна сесия: 02.07.2018г. - 13.07.2018г.

**Глава V. Приключване на пълния курс на обучение :**

**Чл. 29** Държавни зрелостни изпити

**ал. 1**.След успешно приключване на целия курс на обучение, учениците подават заявление за явяване на държавни зрелостни изпити за получаване на диплома за средно образование в срокове, определени със заповед на Министъра на МОМН.

**ал. 2**. Държавните зрелостни изпити са два задължителни и трети, който е по желание на ученика.

т. 1 Първият задължителен ДЗИ е по БЕЛ, втория задължителен – по предмет от общообразователната подготовка по избор на ученика. След успешното им полагане учениците получават диплома за средно образование.

**ал. 3**.Неуспешно положилите ДЗИ, по свое желание могат да получат удостоверение за завършен ХІІ клас.

**ал. 4**.Учениците се явяват на неограничен брой изпитни сесии до успешно полагане на изпитите.

**ал. 5**.Оценките от ДЗИ са окончателни и не подлежат на преразглеждане.